Diari Oficial de la Generalitat Valenciana


Sumari del DOGV 8284, del 30-04-2018 (2018/3696)

Notificació de la sentència dictada en el judici verbal número 515/2016.
------------------------------------------------------------------------

### Dades del document

Número de DOGV
:   8284

Data del DOGV
:   30-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3696


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el judici verbal número 515/2016. [2018/3696]  
Procediment: judici verbal número 515/2016.  
Demandant: Orientación y Empleo del Mediterráneo, SL.  
Demandat: Juanvi Instalaciones Fcg,SL.  
En aquest procediment de judici verbal seguit a instàncies de Orientación y Empleo del Mediterráneo, SL, contra Juanvi Instalaciones Fcg, SL, s'ha dictat la sentència que, literalment, diu el següent:  
  
«Sentència número 53/2018  
Massamagrell, 23 de març de 2018.  
Ana María Lillo Sánchez, jutgessa substituta del Jutjat de Primera Instància i Instrucció número 1 de Massamagrell i el seu partit, he vist aquestes actuacions de judici verbal seguides en aquest jutjat amb el número 515/2016, promogudes per l'entitat Orientación y Empleo del Mediterráneo, SL, assistida de la lletrada M.ª Dolores Rubio Rodrigo contra l'entitat Juanvi Instalaciones Fcg, SL, en rebel·lia i en reclamació d'una quantitat.  
Antecedents de fet  
Primer. Raúl Palacios Camacho, administrador únic de l'entitat actora presenta demanda de judici verbal en reclamació de la quantitat de 355,65 euros contra el referit demandat, acompanya els documents en què funda la seua reclamació i sol·licita la condemna de l'entitat demandada a abonar la quantitat reclamada mes l'interés legal.  
  
Segon. Admesa a tràmit, es traslladà a la demandada perquè compareguera i la contestara, en el termini de 10 dies hàbils, que transcorregut, no es presenta cap escrit, per la qual cosa ha sigut declarada en rebel·lia.  
  
Atés que l'actora sol·licitava la celebració de vista, es va convocar a les parts per al dia 6 de març de 2018, que va tindre lloc amb l'assistència tan sols de la part actora, i amb el resultat que obra en la gravació audiovisual duta a terme, i queden les actuacions concluses per a dictar sentència.  
Tercer. En la tramitació d'aquest procediment s'han observat totes les formalitats legals.  
Dispositiva  
Estime íntegrament la demanda interposada per l'entitat Orientación y Empleo del Mediterráneo, SL, assistida de la lletrada M.ª Dolores Rubio Rodrigo, contra l'entitat Juanvi Instalaciones Fcg, SL, en rebel·lia, condemne la demandada a satisfer a l'actora la suma de tres-cents cinquanta-cinc euros amb seixanta-cinc cèntims d'euro (355,65 euros), més els interessos legals corresponents des de la data d'interpel·lació judicial. Així com al pagament a les costes causades.  
Notifiqueu aquesta resolució a les parts i feu-los saber que és ferma i no pot interposar-se cap recurs (article 455.1 LEC).  
Expediu el certificat d'aquesta sentència per a ser unida a les actuacions i incorporeu-ne l'original en el llibre de sentències.   
  
Així, aquesta és la meua sentència, que pronuncie, mane i firme.  
  
Publicació. L'anterior sentència ha sigut firmada, llegida i publicada per la jutgessa que la subscriu, mentre celebrava audiència pública el dia 23 de març de 2018. En done fe.»  
  
Atés que el demandat, Juanvi Instalaciones Fcg, SL, es troba en parador ignorat, expedisc aquest edicte a fi que li valga de notificació de forma deguda.  
  
Massamagrell, 12 d'abril de 2018.- La lletrada de l'Administració de justícia: María Sofía Parrilla Galdón.